

**Písomný výstup pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.2.1 Zvýšiť kvalitu odborného vzdelávania a prípravy reflektujúc potreby trhu práce |
| 1. Prijímateľ | Súkromná spojená škola Biela voda, Nad traťou 1342/28 Kežmarok |
| 1. Názov projektu | Prepojenie vzdelávania s praxou v Súkromnej strednej odbornej škole, Biela voda 2. |
| 1. Kód projektu ITMS2014+ | 312011Z055 |
| 1. Názov pedagogického klubu | Pedagogický klub rozvoja podnikateľských vedomostí, ekonomického myslenia a tvorby projektov – prierezové témy. |
| 1. Meno koordinátora pedagogického klubu | PhDr. Jana Mašlonková, MBA |
| 1. Školský polrok | 01.09.2022-31.01.2023 |
| 1. Odkaz na webové sídlo zverejnenia písomného výstupu | www.ssos-kezmarok.sk |

10.

|  |
| --- |
| **Úvod**  Pedagogický klub podnikateľských vedomostí, ekonomického myslenia a tvorby projektov – prierezové témy je vytvorený učiteľmi a majstrami OV.  Klub bude fungovať počas školských rokov, od septembra 2020 do januára 2023, teda 25 mesiacov a jeho udržateľnosť vychádza z koncepcie nového modelu SOŠ, ktorého súčasťou sú „riešiteľské rady“ tímov pre vzdelávacie oblasti ISCED 3A, 3C a pre odborné vzdelávanie a prípravu.  Spôsob organizácie: stretnutia 2 krát do mesiaca. Dĺžka jedného stretnutia: 3 hodiny.  Varianta klubu: pedagogický klub s výstupmi.  Zameranie pedagogického klubu:  Pedagogický klub sa bude zameriavať na rozvoj podnikateľských vedomostí, ekonomického myslenia a tvorby, ako prierezovej témy.  Cieľom realizácie aktivít pedagogického klubu je zvýšenie odborných kompetencií pedagogických zamestnancov pre ďalšie zvyšovanie úrovne podnikateľských vedomostí, ekonomického myslenia a projektových kompetencií žiakov naprieč vzdelávaním.  Podnikateľské vedomostí, ekonomické myslenie a schopnosť riešiť úlohy vo forme projektu, sú dôležitými (kľúčovými) schopnosťami žiaka a  predpokladom pre ďalší úspešný osobnostný a profesijný rast žiaka.  Činnosti a výstupy v rámci predmetného pedagogického klubu budú následne implementované do edukácie s cieľom rozvíjať u žiakov kompetencie tak, aby vedeli komunikovať, argumentovať, používať informácie a pracovať s nimi, riešiť problémy, poznať sám seba a svoje schopnosti, spolupracovať v skupine, prezentovať sám seba, ale aj prácu v skupine, ekonomicky myslieť, tvoriť správne rozhodnutia, vytvárať podnikateľské zámery, stanovovať ukazovatele úspechu.  Ďalšími aktivitami členov pedagogického klubu, tvorbou výstupov a ich implementáciou do praxe, chceme dosiahnuť, aby žiaci prostredníctvom vlastnej organizácie práce sa naučili riadiť seba, tím (firmu), vypracovať si harmonogram svojich prác, získavať potrebné informácie, spracovať ich, vedeli si hľadať aj problémy, ktoré treba riešiť, správne ich pomenovať, utvoriť hypotézu, overiť ju a pod.  Vytvoríme didaktické materiály, ktoré budú následne efektívnym nástrojom učenia sa žiakov - prezentovať svoju prácu písomne aj verbálne s použitím informačných a komunikačných technológii a ďalšie spôsobilosti, napríklad:   * vhodným spôsobom zareagovať v rôznych kontextových situáciách, nadviazať kontakt so zákazníkom, * zostaviť základné písomnosti osobnej agendy, poznajú ich funkciu, formálnu úpravu a vedia ju aplikovať, * vytvoriť základné písomnosti osobnej agendy v elektronickej podobe, * identifikovať a popísať problém, podstatu javu, * navrhnúť postup riešenia problému a spracovať algoritmus, * získať rôzne typy informácií, zhromažďovať, triediť a selektovať ich, * na základe získaných informácií formulovať jednoduché uzávery, * na základe stanovených kritérií posúdiť rôzne riešenia a ich kvalitu, * kultivovane prezentovať svoje produkty, názory, * prijať kompromis alebo stanovisko inej strany, * poznať základy jednoduchej argumentácie a vie ich použiť na obhájenie vlastného postoja, * využívať rôzne typy prezentácií, * aplikovať vhodnú formálnu štruktúru na prezentáciu výsledkov svojho výskumu * proaktívne riadiť (zahŕňa zručnosti ako je plánovanie, organizovanie, riadenie, vedenie a poverovanie), prezentáciou predstaviť výsledky svojej práce širšej verejnosti, * chápať a rešpektovať hodnoty duševného vlastníctva.   Ďalšie činnosti, ktoré budú realizované v rámci pedagogického klubu:   * Tvorba Best Practice, * Prieskumno-analytická a tvorivá činnosť týkajúca sa výchovy a vzdelávania a vedúca k zlepšeniu a identifikácii OPS, * Výmena skúseností pri aplikácii moderných vyučovacích metód, * Výmena skúseností v oblasti medzi-predmetových vzťahov, * Tvorba inovatívnych didaktických materiálov, * Diskusné posedia a štúdium odbornej literatúry,   Identifikovanie problémov v rozvoji podnikateľských vedomosti, ekonomického myslenia a schopnosti tvoriť projekt a navrhnúť možné riešenia.  **Stručná anotácia**  Pedagogický klub rozvoja podnikateľských vedomostí, ekonomického myslenia a tvorby projektov – prierezové témy sa zaoberal nasledujúcimi témami:  - spôsoby prezentácie produktov tvorivej činnosti,  - OPS v danej oblasti,  - tvorivá činnosť, analytická činnosť, práca s odbornou literatúrou.  **Kľúčové slová**  Podnikateľské vedomostí a zručností, Best Practice, Inovatívne didaktické materiály.  **Zámer a priblíženie témy písomného výstupu**  Zámerom nášho výstupu je popísať aktivity zrealizované učiteľmi, členmi pedagogického klubu na zasadnutiach pedagogického klubu rozvoja podnikateľských vedomostí, ekonomického myslenia a tvorby projektov – prierezové témy.  Priblíženie témy:  Podnikavosť a iniciatívnosť podnecujú angažovaný prístup k životu a v škole súvisia aj so zapájaním sa žiakov do mimoškolských aktivít, ako aj ochotou vstupovať do riešenia problémov. Podnikavosť úzko súvisí s tvorivosťou - schopnosť človeka, ktorá mu umožňuje nachádzať riešenia v bežných aj netradičných situáciách. Kompetencie k podnikavosti a iniciatívnosti podporujú schopnosť človeka nielen prinášať zmeny, ale aj sa im aktívne prispôsobovať. Tieto kompetencie v sebe kombinujú oblasti tvorivosti, riešenia problémov, schopnosti využívať rôzne zdroje, finančné a technologické vedomosti. Podnikavosť možno charakterizovať ako konanie podľa príležitostí a myšlienok, ktoré sa premieňajú na hodnotu . |

|  |
| --- |
| **Jadro:**  **Popis témy/problém**  **Problém:**  Výsledky testovaní (napr. PISA), ukazujú, že žiaci sa umiestňujú signifikantne pod priemerom krajín OECD. Dôležitým zistením bolo aj to, že národný priemer v oblasti riešenia problémov bol len na úrovni riešenia jednoduchých úloh so základným zadaním a s jedným údajom. Schopnosť riešiť komplexné úlohy, v ktorých sa vyžaduje analytický prístup a zhodnocovanie vzťahov a javov, dosiahlo menšie percento žiakov (14,1 %) ako podiel žiakov dosahujúcich úroveň nižšiu ako 1, teda neschopnosť riešiť problémy (17,5 %). Schopnosť riešiť problémy v tíme bolo predmetom testovania PISA aj v roku 2015. V medzinárodnom testovaní PISA v roku 2015 bola oblasť riešenia problémov pozmenená tak, aby sa sledovala schopnosť žiakov riešiť problémy v tíme, no slovenskí žiaci sa svojimi schopnosťami umiestnili ako piata najhoršia krajina. V rámci krajiny boli žiaci podľa svojich výsledkov rozdelení do 4 výkonnostných úrovní. V oblasti najnižšieho výkonu sa umiestnilo 9,5 % respondentov zo Slovenska, pričom medzinárodný priemer je 5,7 %. Výkon na najvyššej úrovni dosialo 2,6 % slovenských žiakov (priemer OECD je 7,9 %). Situácia predstavuje významný problém, ktorého možné riešenia boli náplňou zasadnutí nášho klubu. |

|  |
| --- |
| **Záver:**  **Zhrnutia a odporúčania pre činnosť pedagogických zamestnancov**  Na základe práce s odbornou literatúrou sme diskutovali o tom, do akej miery príklady dobrej praxe z európskych škôl pomohli rozvoji podnikateľských kompetencií v našej vlastnej praxi. Príklady praktických podnikateľských skúseností sa líšia vo svojom zameraní, ale tiež v miere, do akej zahŕňajú zmeny a prispôsobenia vo vzdelávacom prístupe. Zhodujeme sa, že je v prvom rade kľúčové, aby výsledky dobrej praxe boli zohľadnené pri tvorba edukačných osnov a ciele edukácie prispôsobené prierezovému rozvoju kompetencií.  Učitelia majú mať možnosť zvoliť si metódy a na akej vzdelávacej úrovni alebo voliteľnom základe ich budú implementovať: - projektová práca – kde je jasný proces vývoja nápadu a špecifický konečný produkt; - praktická výzva – projekty zadané podnikom alebo komunitnými organizáciami, ktoré sú  zamerané na nejaký pracovný problém; - účasť na komunitnej výzve – použitie inovatívnych nápadov na rozpracovanie riešení, ktoré sa  popasujú s miestnymi alebo komunitnými problémami; - vytvorenie mini/junior podniku – rozpracovanie nápadu pre obchod alebo sociálny podnik, jeho  založenie a prevádzkovanie počas stanoveného časového obdobia; - mikrofinancovanie študentských nápadov – konkrétne myšlienky a projekty financované ľuďmi  na vytvorenie zisku a/alebo spoločenského dopadu.  Zdôrazňujeme tiež na základe odborných zdrojov, že v kontexte praktickej podnikateľskej skúsenosti, prvá spomenutá skúsenosť („projektová práca”) je odlišná od všeobecnej projektovej vyučovacej metódy. Vyučovanie založené na projekte je už, v rôznej miere a forme, celkom bežné vo väčšine európskych vzdelávacích systémoch. No my odporúčame preniesť žiaka do centra aktuálneho procesu na vytvorenie nápadov zlepšenie edukačnej praxe. Inak povedané, vzdelávanie 21. storočia musí byť orientované primárne na žiaka. Všeobecné vyučovacie projektové metódy sa môžu tiež použiť na rozvoj podnikateľských zručností, ale nie sú komplexnými praktickými podnikateľskými skúsenosťami, aké by žiak získal napríklad v učňovskej praxi.  Odporúčame tiež, aby presné vzdelávacie výstupy boli stanovené pre výchovu k podnikateľstvu. Najprv to pomôže určiť presnú oblasť vyučovania a učenia. Po druhé, umožní to žiakom zistiť, čo sa od nich očakáva, čo im umožní rozvíjať požadované zručnosti. Napokon to pomôže učiteľom rozčleniť a organizovať vyučovanie tak, aby si pripravili pôdu pre formalizované hodnotenie.  Avšak výchova k podnikateľstvu je komplexnou oblasťou. Ako kľúčová zručnosť je širšia a mnohotvárna, a preto je prepojená na celý súbor špecifických vzdelávacích výstupov. Na základe odbornej literatúry sa neustále presviedčame, že existujú rozdiely v národných definíciách a chápaní výchovy k podnikateľstvu, následkom toho sa očakáva, že sa tieto rozdiely odzrkadlia v tom, ako sú vzdelávacie výstupy formulované a ktoré oblasti pokrývajú.  Odporúčame do edukácie zaviesť princípy podpory podnikavosti a tvorivosti:  Akceptovanie žiaka ako motivačný princíp  Každý žiak je zodpovedný za výsledky svojej práce, žiak je vnímaný ako osobnosť, zvýrazňujeme jedinečnosť a individualitu každého žiaka v triede.  Rozvoj tvorivosti  V rámci rozvoja tvorivosti učiteľ zadáva hlavne divergentné úlohy. Tvorivosť uspokojuje hlbokú ľudskú potrebu niečo vytvárať a byť za to ocenený. Môže uspokojovať potrebu sebarealizácie a potrebu uznania. Prostredníctvom sebavyjadrenia dáva príležitosť skúmať pocit a osvojovať si schopnosti. Žiaci potrebujú skúmať aj svoje predstavy a pocity. Potrebujú dať svojim zážitkom a skúsenostiam osobný význam a hovoriť o tom aj ostatným.  Rozvoj aktivity žiakov  Dodržiavanie zásad aktivity vyžaduje od učiteľa  riadiť vyučovanie tak, aby žiaci boli samostatní, aktívni a aby niesli zodpovednosť za svoju prácu.  Identifikovali sme relevantné kognitívne operácie, ktoré zvyšujú úroveň podnikateľských zručností žiaka: • analýza – rozčlenenie celku na časti a vydelenie ich jednotlivých znakov, • syntéza – opak analýzy, spájanie vyčlenených vlastností do jedného celku, • porovnávanie – hľadanie podobností, resp. rozdielov medzi javmi a znakmi predmetov, • abstrakcia – vyčleňovanie podstatných vlastností a zanedbávanie menej dôležitých, ktoré nie sú pre existenciu javu podstatné, • konkretizácia – aplikácia všeobecného poznatku na konkrétny jav, • indukcia – vyvodzovanie všeobecného tvrdenia z jednotlivých navzájom súvisiacich prípadov, • dedukcia – hľadanie všeobecného v konkrétnom prejave, ktorý je súčasťou všeobecného, • analógia – porovnávanie javov alebo znakov na základe totožnosti, resp. podobnosti s inými javmi.  Tvorivosť môžeme u každého žiaka rozvíjať iným spôsobom. Pri rozvoji predmetnej kompetencie odborná literatúra odporúča:  1. Zvnútornenie problému – doprajme žiakom čas, aby problém prijali za svoj. Jednajme s nimi dovtedy, kým sami neprídu na to, že danú úlohu chcú robiť a že ju zvládnu.  2. Nestanovujte ciele a postupy – ak očakávame tvorivé správanie od druhých, ciele a postupy nestanovujeme bez ich vedomia a bez ich súhlasu. Jednostranné stanovenie cieľa vyvoláva u druhých strach a pocit nechuti, čo ochromuje tvorivosť.  3. Tvorivé správanie hodnotíme rovnako vysoko ako technickú zručnosť (významné zručnosti v danom odbore).  4. Samostatnosť – tvorivý človek vie pracovať sám ale niekedy potrebuje aj priamy dohľad.  5. Odmena – Overili sa nám napríklad nečakané odmeny, ktoré sú podnetom pre novú tvorivosť. Systematické odmeňovanie na konci každej činnosti môže rovnako viesť  k tvorivému útlmu. Ideálne je, ak najväčším uspokojením pre tvorivého človeka je jeho vlastné dielo.  Pre výchovu k podnikaniu je nevyhnutné poznať výklad pojmu podnikavosť. Je niekoľko definícií tohto pojmu. Najvýstižnejšie definuje podnikavosť J. Timmons, keď uvádza, že: „Podnikavosť je schopnosť vytvoriť a vybudovať niečo prakticky z ničoho. Je to iniciovanie, tvorba, budovanie podniku alebo organizácie, na rozdiel od pozorovania, analyzovania a rozprávania o podniku či organizácii. Je to spôsobilosť vidieť príležitosť tam, kde iní vidia chaos, protirečenie, zmätok. Je to schopnosť vytvoriť tím, ktorí sa dokáže dopĺňať. Je to spôsobilosť nájsť, využívať a kontrolovať zdroje a mať istotu.  Dobrá prax – spoluTvorBa  Základnou úlohou žiakov je vytvoriť návrh hračiek. Pri zostavovaní projektu sa môžeme inšpirovať aj podobným projektom, ktorý uskutočnila Lukáčová v roku 2007 [Lukáčová 2007: 724]. Jeho časová dĺžka predstavovala 4 vyučovacie hodiny a riešili ho vekovo zmiešané skupiny žiakov pričom boli zadelení do skupín. Cieľom projektu, okrem vypracovania návrhu hračky žiakmi, bolo naučiť žiakov pracovať v tíme, schopnosť komunikovať, tvorivo riešiť a rozvíjať podnikavosť. V projekte sme postupovali v nasledujúcich krokoch:  1. Oboznámili sme žiakov s úlohami, témou a priebehom projektu.  2. Rozdelili sme žiakov do skupín.  3. Žiaci mali napísať súhrn informácií v textovom editore.  4. Žiaci odprezentovali navrhnutý produkt v prezentačnom programe. K špecifickým cieľom v rámci projektu sme zaradili v prvom rade vytvorenie názvu podniku, logo, ale i samostatné rozdelenie si jednotlivých funkcií v ich podniku. Ich úlohou bolo i navrhnutie hračky (rozmery, farbu, účel), grafické spracovanie vytvoreného návrhu, správna voľba materiálu z ktorého bude hračka vyrobená a objektívne navrhnutie ceny nimi vytvorenej hračky s miestom, kde by sa mala predávať. Nemenej podstatnou úlohou bola aj propagácia hračky (reklama) a následná prezentácia návrhu spolužiakom.  V rámci analyticko-prieskumnej činnosti sme hľadali najvhodnejšie postupy učenia sa žiaka, pričom nám išlo o vyhodnocovanie pokrokov žiaka v jeho výsledkoch. Princípy humanistickej výchovy kladú dôraz na individuálny rozvoj potencionalít každého dieťaťa, čo zdôrazňuje podstatný význam formatívnej diagnostiky. Formatívna diagnostika je uskutočňovaná v priebehu osvojovania si učiva, utvárania kompetencií žiaka. Jej podstatné ciele sú zamerané napr. na rozpoznanie silných a slabých stránok žiaka, pomoc žiakovi v ďalšom učení, podpore rastu autonómnosti a zodpovednosti za vlastné učenie sa. Podstatné je, aby žiak získaval priebežne spätnú informáciu čo už zvládol, s odporúčaním ako má postupovať, aby sa zlepšil. Dôležité je, aby učiteľ i žiak porozumeli procesom, ktoré vedú k lepším výsledkom žiaka.  Na základe odbornej literatúry sme si uviedli desať charakteristík formatívnej diagnostiky:  1. Vedie žiaka k tomu, aby preberal zodpovednosť za vlastné učenie.  2. Vymedzuje jasné špecifické ciele učenia sa žiaka.  3. Sústreďuje sa na ciele, ktoré reprezentujú exemplárne vzdelávacie obsahy s presahom mimo kontextu učenia sa žiaka.  4. Identifikuje aktuálne vedomosti a zručnosti žiaka a nevyhnutné ďalšie kroky pre dosiahnutie požadovaných cieľov.  5. Požaduje vytváranie plánov pre dosahovanie požadovaných edukačný cieľov. 6. Podporuje žiaka k sebahodnoteniu vlastného pokroku vo vzťahu k edukačným cieľom.  7. Poskytuje príklady cieľov učenia, vrátane špecifických kritérií a oblastí pre hodnotenie a klasifikáciu žiaka.  8. Poskytuje vučebných aktivitách vo výučbe bohaté možnosti pre diagnostiku, sebahodnotenie žiaka, alebo hodnotenie spolužiakmi.  9. Poskytuje žiakovi dostatočnú, včasnú a nehodnotiacu spätnú väzbu vzťahujúcu sa k edukačným cieľom, čím mu poskytujú príležitosť zmeniť a zlepšiť výsledky práce a prehĺbiť porozumenie vlastnej činnosti.  10. Podporuje u žiaka rozvoj metakognitívnych spôsobilostí a reflexiu vlastnej práce.  Formatívna diagnostika je omnoho dynamickejšia ako sumatívna diagnostika. Sumatívna diagnostika má len obmedzenú výpovednú hodnotu pre žiaka a neprispieva priamo k jeho skvalitneniu učenia sa. Tradičné diagnostické nástroje už nevyhovujú potrebám a vnímaniu sveta žiadneho žiaka tak, aby rešpektovali jeho jedinečné charakteristiky. Naopak, o výsledky formatívnej diagnostiky sa opierajú učitelia, samotní žiaci a často aj ich rodičia.  V rámci diskusie sme a zhodli na dobrej implementovateľnosti metódy pedagogického rozhovoru. Predstavuje postup, ktorý je dostupný prakticky každému bez obmedzenia. Je zbytočne namáhavé a komplikované získavať informácie iným (obyčajne zložitejším) spôsobom, keď sa môžeme priamo žiaka opýtať, udalosť so žiakom alebo rodičmi prebrať. Niekedy je hodnota metódy rozhovoru znižovaná tým, že keď žiak nechce určitý údaj uviesť, tak sa ho nedozvieme, príp. že nespoznáme, kedy preháňa alebo zatajuje niektoré skutočnosti. Napriek ďalším obmedzeniam tejto diagnostickej metódy, prináša rozhovor skúsenému pýtajúcemu mnoho použiteľných informácií o hovoriacom a o samotnom predmete rozhovoru. Odporúčame vo vyššej miere aplikovať uvedené metódy do výučby. |

|  |  |
| --- | --- |
| 1. Vypracoval (meno, priezvisko) | PhDr. Jana Mašlonková, MBA |
| 1. Dátum | 31.01.2023 |
| 1. Podpis |  |
| 1. Schválil (meno, priezvisko) | Mgr. Jurgovianová Anna |
| 1. Dátum | 31.01.2023 |
| 1. Podpis |  |

**Pokyny k vyplneniu Písomného výstupu pedagogického klubu:**

Písomný výstup zahrňuje napr. osvedčenú pedagogickú prax, analýzu s odporúčaniami, správu s odporúčaniami. Vypracováva sa jeden písomný výstup za polrok.

1. V riadku Prioritná os – Vzdelávanie
2. V riadku špecifický cieľ – riadok bude vyplnený v zmysle zmluvy o poskytnutí NFP
3. V riadku Prijímateľ - uvedie sa názov prijímateľa podľa zmluvy o poskytnutí nenávratného finančného príspevku (ďalej len "zmluva o NFP")
4. V riadku Názov projektu - uvedie sa úplný názov projektu podľa zmluvy NFP, nepoužíva sa skrátený názov projektu
5. V riadku Kód projektu ITMS2014+ - uvedie sa kód projektu podľa zmluvy NFP
6. V riadku Názov pedagogického klubu (ďalej aj „klub“) – uvedie sa celý názov klubu
7. V riadku Meno koordinátora pedagogického klubu – uvedie sa celé meno a priezvisko koordinátora klubu
8. V riadku Školský polrok - výber z dvoch možnosti – vypracuje sa za každý polrok zvlášť

* september RRRR – január RRRR
* február RRRR – jún RRRR

1. V riadku Odkaz na webové sídlo zverejnenej správy – uvedie sa odkaz / link na webovú stránku, kde je písomný výstup zverejnený
2. V tabuľkách Úvod ,Jadro a Záver sa popíše výstup v požadovanej štruktúre
3. V riadku Vypracoval – uvedie sa celé meno a priezvisko osoby/osôb (členov klubu), ktorá písomný výstup vypracovala
4. V riadku Dátum – uvedie sa dátum vypracovania písomného výstupu
5. V riadku Podpis – osoba/osoby, ktorá písomný výstup vypracovala sa vlastnoručne podpíše
6. V riadku Schválil - uvedie sa celé meno a priezvisko osoby, ktorá písomný výstup schválila (koordinátor klubu/vedúci klubu učiteľov)
7. V riadku Dátum – uvedie sa dátum schválenia písomného výstupu
8. V riadku Podpis – osoba, ktorá písomný výstup schválila sa vlastnoručne podpíše.